               EURÓPSKA KOMISIA
            V Bruseli9. 7. 2015
            COM(2015) 328 final
            2015/0144(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene prílohy XXI (Štatistika)k Dohode o EHP(energetická štatistika)

               DÔVODOVÁ SPRÁVA

               1.KONTEXT NÁVRHU

               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Účelom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu XXI (Štatistika) k Dohode o EHP s cieľom začleniť do Dohody o EHP nariadenie Komisie (EÚ) č. 431/2014 z 24. apríla 2014, ktorým sa mení nariadenie (ES) č. 1099/2008 o energetickej štatistike, pokiaľ ide o vykonávanie ročnej štatistiky spotreby energie v domácnostiach
                  1
               .

               Štáty EZVO, ktoré sú členmi EHP, žiadajú o výnimky z acquis Únie pre Lichtenštajnsko a Island. Keďže týmito úpravami sa zavádzajú zmeny, ktoré presahujú rámec technických úprav, podľa článku 1 ods. 3 nariadenia Rady (ES) č. 2894/94 prijme príslušné stanovisko EÚ Rada.

               Štáty EZVO, ktoré sú členmi EHP, požadujú výnimku pre Island, pričom argumentujú tým, že Island nie je pripojený k európskej energetickej sieti a je ako taký izolovaným nezávislým energetickým systémom. Výroba elektrickej energie na Islande je takmer 100 % založená na obnoviteľných zdrojoch, ktoré v podstate pokrývajú celé konečné používanie energie v domácnostiach. Spotreba elektriny v domácnostiach na Islande tvorí 4 % z celkovej spotreby energie na Islande. Podrobné členenie spotreby energie v domácnostiach podľa činností stanovených v prílohe B nariadenia (ES) č. 1099/2008 by teda nebolo z hľadiska islandskej energetickej stratégie relevantné a, vzhľadom na to, že Island predstavuje izolovaný energetický systém, by malo dokonca ešte nižšiu hodnotu pre energetickú stratégiu EÚ. Island teda nemá o túto konkrétnu štatistiku záujem, pričom táto štatistika by európskej štatistike zostavovanej v súlade s uvedeným nariadením nepridala žiadnu hodnotu.

               Zabezpečenie súladu by si navyše vyžadovalo zber údajov prostredníctvom prieskumu, čo by bolo nákladné a obtiažne, a pravdepodobne by odobralo organizačné kapacity a finančné prostriedky z tvorby štatistík, ktoré majú pre EÚ a Island značne vyššiu hodnotu.

               Na základe týchto skutočností a vzhľadom na opísanú osobitnú situáciu bolo teda predložené upravené znenie, ktorým sa Island oslobodzuje od zberu údajov patriacich do rozsahu pôsobnosti prílohy B.

               Upozorňujeme, že z technických dôvodov toto rozhodnutie spoločného výboru nahrádza celý text bodu 26a prílohy XXI k Dohode o EHP. Nariadenie (ES) č. 1099/2008 a osobitná výnimka pre Lichtenštajnsko stanovená v písmene a) sú však súčasťou Dohody o EHP od nadobudnutia účinnosti rozhodnutia Spoločného výboru EHP č. 89/2009 z 3. júla 2009.

               3.PRÁVNE PRVKY NÁVRHU

               Podľa článku 1 ods. 3 nariadenia Rady (ES) č. 2894/94 o opatreniach na vykonávanie Dohody o EHP Rada na základe návrhu Komisie určí pozíciu, ktorá sa má v mene Únie prijať k takýmto rozhodnutiam.

               Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.

               2015/0144 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene prílohy XXI (Štatistika)
                  k Dohode o EHP
                  (energetická štatistika)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 338 ods. 1 a článok 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha XXI (Štatistika) k tejto dohode.

               (3)Nariadenie Komisie (EÚ) č. 431/2014, ktorým sa mení nariadenie Európskeho parlamentu a Rady (ES) č. 1099/2008
                  4
               , sa má začleniť do Dohody o EHP.

               (4)Príloha XXI k Dohode o EHP by sa preto mala zodpovedajúcim spôsobom zmeniť.

               (5)Pozícia Únie v Spoločnom výbore EHP by mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Európskej únie v Spoločnom výbore EHP k navrhovanej zmene prílohy XXI (Štatistika) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 131, 1.5.2014, s. 1.

                     (2)
                  Ú. v. EÚ L 305, 30.11.1994, s. 6.

                     (3)
                  Ú. v. ES L 1, 3.1.1994, s. 3.

                     (4)
                  Nariadenie Komisie (EÚ) č. 431/2014 z 24. apríla 2014, ktorým sa mení nariadenie Európskeho parlamentu a Rady (ES) č. 1099/2008 o energetickej štatistike, pokiaľ ide o vykonávanie ročnej štatistiky spotreby energie v domácnostiach, Ú. v. EÚ L 131, 1.5.2014, s. 1.

    ---documentbreak---

               EURÓPSKA KOMISIA
            V Bruseli9. 7. 2015
            COM(2015) 328 final
            PRÍLOHA
            ROZHODNUTIE SPOLOČNÉHO VÝBORU EHP č. …/2015,ktorým sa mení príloha XXI (Štatistika)k Dohode o EHP
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP k zmene prílohy XXI (Štatistika) k Dohode o EHP(energetická štatistika)

               PRÍLOHA

                  ROZHODNUTIE SPOLOČNÉHO VÝBORU EHP
                  č. …/2015,
                  ktorým sa mení príloha XXI (Štatistika)
                  k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,

               keďže:

               (1)Nariadenie Komisie (EÚ) č. 431/2014 z 24. apríla 2014, ktorým sa mení nariadenie Európskeho parlamentu a Rady (ES) č. 1099/2008 o energetickej štatistike, pokiaľ ide o vykonávanie ročnej štatistiky spotreby energie v domácnostiach
                  1
                sa má začleniť do Dohody o EHP.

               (2)Príloha XXI k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Text bodu 26a [nariadenie Európskeho parlamentu a Rady (ES) č. 1099/2008] prílohy XXI sa nahrádza takto:

               „32008 R 1099: nariadenie Európskeho parlamentu a Rady (ES) č. 1099/2008 z 22. októbra 2008 o energetickej štatistike (Ú. v. EÚ L 304, 14.11.2008, s. 1), zmenené týmito právnymi predpismi:

               –32013 R 0147: nariadenie Komisie (EÚ) č. 147/2013 z 13. februára 2013 (Ú. v. EÚ L 50, 22.2.2013, s. 1),

               –32014 R 0431: nariadenie Komisie (EÚ) č. 431/2014 z 24. apríla 2014 (Ú. v. EÚ L 131, 1.5.2014, s. 1),

               Ustanovenia nariadenia sa na účely tejto dohody vykladajú s týmito úpravami:

               a)Lichtenštajnsko je oslobodené od povinnosti zbierať údaje požadované podľa tohto nariadenia, s výnimkou údajov o dovoze a vývoze jednotlivých energetických produktov a výrobe elektriny určených pre ročnú energetickú štatistiku (príloha B).

               b)Island je oslobodený od povinnosti vykazovať agregáty definované v prílohe B týkajúce sa podrobného členenia spotreby energie podľa druhu jej konečného použitia (vykurovanie priestoru, ochladzovanie priestoru, ohrev vody, varenie, osvetlenie a elektrické spotrebiče, iné konečné použitia) v domácnostiach, ako je definované v oddiele 2.3 prílohy A.“

               Článok 2

               Znenie nariadenia (EÚ) č. 431/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP*.

                  2Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

                     (1)
                  Ú. v. EÚ L 131, 1.5.2014, s. 1.

                     (2)
                  [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli18. 12. 2015
            COM(2015) 674 final
            2015/0309(CNS)
            Návrh
            ROZHODNUTIE RADY
            o vystavení novej psychoaktívnej látky 1-fenyl-2-(1-pyrolidín-1-yl) pentán-1-ón (α-pyrolidínvalerofenón, α-PVP) kontrolným opatreniam

               DÔVODOVÁ SPRÁVA

               1.KONTEXT NÁVRHU

               V rozhodnutí Rady 2005/387/SVV o výmene informácií, hodnotení rizika a kontrole nových psychoaktívnych látok
                  1
                sa stanovuje trojstupňový postup, na základe ktorého môže byť nová psychoaktívna látka vystavená kontrolným opatreniam v celej Únii.

               Dňa 3. augusta 2015 bola v súlade s článkom 5 rozhodnutia Rady 2005/387/SVV vydaná spoločná správa Európskeho monitorovacieho centra pre drogy a drogovú závislosť(EMCDAA) a Europolu. Dňa 15. septembra 2015 Rada požiadala podľa článku 6 ods. 1 uvedeného rozhodnutia Rady na podnet Komisie a sedemnástich členských štátov o hodnotenie rizika vyplývajúceho z užívania a výroby novej psychoaktívnej látky α-PVP a obchodovania s ňou, zo zapojenia organizovaného zločinu a možných dôsledkov kontrolných opatrení zavedených v prípade tejto látky.

               Riziko α-PVP posudzoval vedecký výbor EMCDDA v súlade s ustanoveniami článku 6 ods. 2, 3 a 4 uvedeného rozhodnutia Rady. Predseda vedeckého výboru predložil správu o posúdení rizika Komisii a Rade 27. novembra 2015. Hlavné výsledky hodnotenia rizika sú tieto:

               α-PVP je silné psychostimulancium. Táto látka, ktorej prítomnosť bola zistená vo všetkých 28 členských štátoch, ako aj v Turecku a Nórsku, sa na drogový trh EÚ dováža hlavne z Číny a následne distribuuje do celej Európy.

               Celkovo došlo k 115 prípadom úmrtia a 191 prípadom akútnej intoxikácie zaznamenaným v ôsmich členských štátoch, v ktorých bola zistená prítomnosť α-PVP.

               Neexistujú žiadne dostupné informácie ani zverejnené štúdie, v ktorých by sa komplexne hodnotili zdravotné riziká súvisiace s α-PVP (t. j. chronická a akútna toxicita), ale z pozorovania zvierat možno predpokladať podobné účinky ako v prípade iných stimulancií.

               Podľa článku 8 ods. 1 rozhodnutia Rady 2005/387/SVV Komisia do šiestich týždňov odo dňa obdržania správy o hodnotení rizika predloží Rade buď podnet na vystavenie novej psychoaktívnej látky kontrolným opatreniam v celej Únii, alebo ak takýto podnet nepovažuje za nevyhnutný, správu, v ktorej objasní svoje stanoviská. Na základe rozsudku Súdneho dvora zo 16. apríla 2015 v spojených veciach C-317/13 a C-679/13 je potrebné pred prijatím aktu na základe článku 8 ods. 1 rozhodnutia Rady 2005/387/SVV konzultovať s Európskym parlamentom.

               Na základe zistení v správe o hodnotení rizika sa Komisia domnieva, že existujú dôvody na vystavenie tejto látky kontrolným opatreniam v celej Únii. Podľa správy o hodnotení rizika je akútna toxicita spôsobená látkou α-PVP taká, že môže vážne poškodiť zdravie jednotlivcov.

               2.CIEĽ NÁVRHU

               Cieľom tohto návrhu rozhodnutia Rady je vyzvať členské štáty, aby látku α-PVP vystavili kontrolným opatreniam a trestnoprávnym sankciám stanoveným v ich právnych predpisoch v súlade so záväzkami vyplývajúcimi z Dohovoru Organizácie spojených národov o psychotropných látkach z roku 1971.

               2015/0309 (CNS)

               Návrh

               ROZHODNUTIE RADY

               o vystavení novej psychoaktívnej látky 1-fenyl-2-(1-pyrolidín-1-yl) pentán-1-ón (α-pyrolidínvalerofenón, α-PVP) kontrolným opatreniam

               RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na rozhodnutie Rady 2005/387/SVV z 10. mája 2005 o výmene informácií, hodnotení rizika a kontrole nových psychoaktívnych látok
                  2
               , a najmä na jeho článok 8 ods. 3,

               so zreteľom na iniciatívu Európskej komisie,

               so zreteľom na stanovisko Európskeho parlamentu
                  3
               ,

               konajúc v súlade s mimoriadnym legislatívnym postupom,

               keďže:

               (1)Správa o hodnotení rizika novej psychoaktívnej látky α-PVP bola vypracovaná v súlade s článkom 6 rozhodnutia 2005/387/SVV na mimoriadnom zasadnutí rozšíreného vedeckého výboru Európskeho monitorovacieho centra pre drogy a drogovú závislosť a následne 27. novembra 2015 predložená Komisii a Rade.

               (2)Látka α-PVP je silné psychostimulancium, štruktúrou príbuzné katinónu, pyrovalerónu a metyléndioxypyrovalerónu (MDPV) – látkam kontrolovaným podľa Dohovoru Organizácie Spojených národov o psychotropných látkach z roku 1971. Prítomnosť látky bola zistená vo všetkých 28 členských štátoch, ako aj v Turecku a Nórsku, pričom z informácií o jej zhabaných a zozbieraných vzorkách vyplýva, že je prítomná hlavne vo forme prášku a tabliet. Z dostupných informácií možno konštatovať, že látka α-PVP sa na drogový trh Únie dováža z Číny vo viackilových baleniach a následne distribuuje do celej Únie. Možnosti výroby α-PVP existujú aj v Únii, keďže v jednom členskom štáte došlo k zatvoreniu dvoch nezákonných výrobných miest.

               (3)Celkovo došlo k 115 prípadom úmrtia a 191 prípadom akútnej intoxikácie zaznamenaným v ôsmich členských štátoch, v ktorých bola zistená prítomnosť α-PVP. Vo väčšine prípadov sa α-PVP užíva v kombinácii s inými farmakologicky účinnými látkami, či už úmyselne alebo neúmyselne. Ak by sa látka α-PVP stala dostupnejšou a viac užívanou, následky pre zdravie jednotlivcov a verejnosti by mohli byť značné.

               (4)Z dostupných údajov vyplýva, že α-PVP užívajú osoby užívajúce stimulanciá pre zábavu, ale aj vysokorizikové skupiny užívateľov drog vrátane osôb, ktoré užívajú stimulanciá a opiáty intravenózne, a že sa u nich nedá vylúčiť užívanie viacerých drog súčasne. Existujú len obmedzené údaje o prevalencii užívania drog, o dlhodobých následkoch a sociálnych rizikách spojených s touto látkou.

               (5)Neexistujú žiadne dostupné informácie ani zverejnené štúdie, v ktorých by sa komplexne hodnotili zdravotné riziká súvisiace s α-PVP (t. j. chronická a akútna toxicita), ale z pozorovania zvierat možno predpokladať podobné účinky ako v prípade iných stimulancií. Známe sú nepriaznivé symptómy pozorované u ľudí ako tachykardia, hypertermia, diaforéza, nepokoj, kŕče alebo záchvaty, zmätok, agresivita. Podľa údajov z neklinických štúdií môže α-PVP viesť u ľudí k riziku zneužitia alebo k možnej závislosti.

               (6)Liečebné využitie látky α-PVP (humánne alebo veterinárne) nebolo stanovené ani uznané. Odhliadnuc od jej používania v analytických referenčných materiáloch a vo vedeckom výskume zameranom na zisťovanie jej chemických, farmakologických a toxikologických vlastností v dôsledku jej objavenia sa na trhu s drogami, nič nenasvedčuje tomu, že sa používa na iné účely.

               (7)Látka α-PVP doposiaľ nebola hodnotená, nie je v súčasnosti predmetom hodnotenia na úrovni OSN a žiadne takéto hodnotenie sa neplánuje.

               (8)Napriek obmedzeným dostupným vedeckým dôkazom o látke α-PVP sú dôkazy a informácie o zdravotných rizikách, ktoré látka predstavuje, a ktoré boli preukázané zistením jej prítomnosti v prípadoch úmrtia a akútnej intoxikácie, dostatočným dôvodom na vystavenie α-PVP kontrolným opatreniam v celej Únii.

               (9)Vzhľadom na to, že šestnásť členských štátov kontroluje látku α-PVP podľa vnútroštátnych právnych predpisov v súlade so záväzkami Dohovoru Organizácie Spojených národov o psychotropných látkach z roku 1971 a päť členských štátov používa na jej kontrolu iné legislatívne opatrenia, by vystavenie tejto látky kontrolným opatreniam v celej Únii pomohlo predísť vzniku prekážok pri cezhraničnom presadzovaní práva a justičnej spolupráci a prispelo by k ochrane pred rizikami, ktoré môže predstavovať jej dostupnosť a užívanie,

               (10)

               PRIJALA TOTO ROZHODNUTIE:

               Článok 1

               Nová psychotropná látka 1-fenyl-2-(1-pyrolidín-1-yl) pentán-1-ón (α-pyrolidínvalerofenón, α-PVP) musí byť vystavená kontrolným opatreniam v celej Únii.

               Článok 2

               Členské štáty prijmú v súlade so svojimi vnútroštátnymi právnymi predpismi do [one year from the date this Decision is published] potrebné opatrenia na vystavenie látky α-PVP kontrolným opatreniam a trestnoprávnym sankciám stanoveným na základe ich právnych predpisov v súlade so záväzkami, ktoré im vyplývajú z Dohovoru Organizácie Spojených národov o psychotropných látkach z roku 1971.

               Článok 3

               Toto rozhodnutie nadobúda účinnosť […] dňom po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)
                  Ú. v. EÚ L 127, 20.5.2005, s. 32.

                     (2)
                  Ú. v. EÚ L 127, 20.5.2005, s. 32.

                     (3)
                  Ú. v. EÚ C , , s. .


               EURÓPSKA KOMISIA
            V Bruseli3. 8. 2017
            COM(2017) 412 final
            2017/0184(NLE)
            Návrh
            ROZHODNUTIE RADY
            o podpise, v mene Európskej únie a jej členských štátov, a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

               DÔVODOVÁ SPRÁVA

               Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (ďalej len „dohoda“), bola podpísaná v Bruseli 9. februára 1995 a nadobudla platnosť 1. júla 1999.

               Podľa Aktu o pristúpení sa Chorvátsko zaväzuje pristúpiť k medzinárodným dohodám, ktoré podpísala alebo uzavrela Európska únia a jej členské štáty, prostredníctvom protokolu k uvedeným dohodám.

               Komisia bola rozhodnutím Rady zo 14. septembra 2012
                  1
                poverená začať rokovania s dotknutými tretími krajinami s cieľom uzatvoriť príslušné protokoly. Rokovania s Kirgizskou republikou boli úspešne ukončené výmenou verbálnych nót.

               Navrhovaným protokolom sa Chorvátska republika stáva zmluvnou stranou dohody a EÚ sa zaväzuje k zabezpečeniu autentického znenia dohody v chorvátskom jazyku.

               Komisia považuje výsledky rokovaní za uspokojivé a navrhuje podpísanie a uzavretie protokolu. Prostredníctvom priloženého návrhu týmto Komisia žiada Radu, aby v mene Európskej únie a jej členských štátov povolila podpísanie protokolu.

               2017/0184 (NLE)

               Návrh

               ROZHODNUTIE RADY

               o podpise, v mene Európskej únie a jej členských štátov, a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 5,

               so zreteľom na akt o pristúpení Chorvátskej republiky, a najmä na jeho článok 6 ods. 2,

               so zreteľom na návrh Európskej komisie,

               keďže:

               (1)V súlade s článkom 6 ods. 2 Aktu o pristúpení Chorvátska sa pristúpenie Chorvátska k Dohode o partnerstve a spolupráci, ktorou sa zakladá partnerstvo medzi Európskou úniou a jej členskými štátmi na jednej strane a Kirgizskou republikou na strane druhej (ďalej len „dohoda“)
                  2
               , má schváliť uzavretím protokolu k uvedenej dohode. V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (2)Dňa 14. septembra 2012 Rada poverila Komisiu, aby začala rokovania s Kirgizskou republikou s cieľom upraviť dohodu
                  3
               . Rokovania boli úspešne ukončené výmenou verbálnych nót.

               (3)Preto by sa mal v mene Únie a jej členských štátov podpísať protokol s výhradou jeho uzavretia k neskoršiemu dátumu.

               (4)Protokol by sa mal predbežne vykonávať od dátumu pristúpenia Chorvátska k Únii, aby sa zabezpečilo jeho účinné uplatňovanie,

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje podpis Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kirgizskou republikou na strane druhej na účely zohľadnenia pristúpenia Chorvátskej republiky k Európskej únii s výhradou jeho uzavretia.

               Text protokolu je pripojený k tomuto rozhodnutiu.

               Článok 2

               Generálny sekretariát Rady vydá pre osobu(-y), ktorú(-é) označí vyjednávač protokolu, plnú moc na podpísanie protokolu, s výhradou jeho uzavretia.

               Článok 3

               Protokol sa predbežne vykonáva od 1. júla 2013 v súlade s jeho článkom 4 ods. 3 až do nadobudnutia jeho platnosti.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).

                     (2)
                  Rozhodnutie Rady a Komisie 1999/491/ES, ESUO, Euratom z 12. mája 1999 o uzatvorení Dohody o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej (Ú. v. ES L 196, 28.7.1999, s. 48).

                     (3)
                  Rozhodnutie Rady o poverení začať rokovania týkajúce sa úpravy dohôd podpísaných alebo uzavretých medzi Európskou úniou alebo Európskou úniou a jej členskými štátmi a jednou alebo viacerými tretími krajinami alebo medzinárodnými organizáciami so zreteľom na pristúpenie Chorvátskej republiky k Európskej únii (dokument Rady č. 13351/12 LIMITED).

    ---documentbreak---

               EURÓPSKA KOMISIA
            V Bruseli3. 8. 2017
            COM(2017) 412 final
            PRÍLOHA
            k
            návrhu rozhodnutia Rady
            o podpise, v mene Európskej únie a jej členských štátov, a predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Kirgizskou republikou na strane druhej, s cieľom zohľadniť pristúpenie Chorvátskej republiky k Európskej únii

               PROTOKOL
                  K DOHODE O PARTNERSTVE A SPOLUPRÁCI,
                  KTOROU SA ZAKLADÁ PARTNERSTVO MEDZI EURÓPSKYMI SPOLOČENSTVAMI
                  A ICH ČLENSKÝMI ŠTÁTMI NA JEDNEJ STRANE
                  A KIRGIZSKOU REPUBLIKOU NA STRANE DRUHEJ,
                  NA ÚČELY ZOHĽADNENIA PRISTÚPENIA
                  CHORVÁTSKEJ REPUBLIKY K EURÓPSKEJ ÚNII

               BELGICKÉ KRÁĽOVSTVO,

               BULHARSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               SPOLKOVÁ REPUBLIKA NEMECKO,

               ESTÓNSKA REPUBLIKA,

               ÍRSKO,

               HELÉNSKA REPUBLIKA,

               ŠPANIELSKE KRÁĽOVSTVO,

               FRANCÚZSKA REPUBLIKA,

               CHORVÁTSKA REPUBLIKA,

               TALIANSKA REPUBLIKA,

               CYPERSKÁ REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MAĎARSKO,

               MALTSKÁ REPUBLIKA,

               HOLANDSKÉ KRÁĽOVSTVO,

               RAKÚSKA REPUBLIKA,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVINSKÁ REPUBLIKA,

               SLOVENSKÁ REPUBLIKA,

               FÍNSKA REPUBLIKA,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               zmluvné strany Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu (ďalej len „členské štáty“),

               EURÓPSKA ÚNIA (ďalej len „Únia“) a

               EURÓPSKE SPOLOČENSTVO PRE ATÓMOVÚ ENERGIU

                  na jednej strane,

               a

               KIRGIZSKÁ REPUBLIKA

                  na strane druhej,

               (ďalej spolu len „zmluvné strany“),

               KEĎŽE Dohoda o partnerstve a spolupráci medzi Európskymi spoločenstvami a ich členskými štátmi a Kirgizskou republikou (ďalej len „dohoda“) bola podpísaná v Bruseli 9. februára 1995,

               KEĎŽE Zmluva o pristúpení Chorvátskej republiky k Európskej únii bola podpísaná v Bruseli 9. decembra 2011,

               KEĎŽE podľa článku 6 ods. 2 Aktu o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu sa má pristúpenie Chorvátskej republiky k dohode dohodnúť uzavretím protokolu k dohode,

               SO ZRETEĽOM NA pristúpenie Chorvátskej republiky k Európskej únii 1. júla 2013,

               SA DOHODLI takto:

               ČLÁNOK 1

               Chorvátska republika týmto pristupuje ako strana k Dohode o partnerstve a spolupráci medzi Európskymi spoločenstvami a ich členskými štátmi a Kirgizskou republikou. Chorvátska republika rovnakým spôsobom ako ostatné členské štáty Únie prijíma a berie na vedomie znenia dohody a spoločných vyhlásení, vyhlásení a výmeny listov pripojené k záverečnému aktu a podpísané v ten istý deň.

               ČLÁNOK 2

               V primeranom čase po podpise tohto protokolu Únia oznámi svojim členským štátom a Kirgizskej republike znenie dohody v chorvátskom jazyku. S výhradou nadobudnutia platnosti tohto protokolu sa jazykové znenie uvedené v prvej vete tohto článku stáva autentickým za rovnakých podmienok ako anglické, bulharské, české, dánske, estónske, fínske, francúzske, grécke, holandské, litovské, lotyšské, maďarské, maltské, nemecké, poľské, portugalské, rumunské, slovenské, slovinské, španielske, švédske, talianske, kirgizské a ruské znenie dohody.

               ČLÁNOK 3

               Tento protokol je neoddeliteľnou súčasťou dohody.

               ČLÁNOK 4

               1.
                     Zmluvné strany schvália tento protokol v súlade so svojimi postupmi. Zmluvné strany si oznámia ukončenie postupov potrebných na tento účel. Schvaľovacia listina sa uloží na Generálnom sekretariáte Rady Európskej únie.

               2.
                     Tento protokol nadobúda platnosť prvým dňom mesiaca nasledujúceho po dátume uloženia poslednej schvaľovacej listiny.

               3.
                     Až do nadobudnutia jeho platnosti sa tento protokol vykonáva predbežne s účinnosťou od 1. júla 2013.

               ČLÁNOK 5

               Tento protokol je vypracovaný v dvoch vyhotoveniach v anglickom, bulharskom, českom, chorvátskom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom, kirgizskom a ruskom jazyku, pričom všetky znenia sú rovnako autentické.

               NA DÔKAZ TOHO podpísaní splnomocnení zástupcovia, náležite na tento účel oprávnení,

               podpísali tento protokol.

               V … dňa … roku ...

               ZA EURÓPSKU ÚNIU, EURÓPSKE SPOLOČENSTVO PRE ATÓMOVÚ ENERGIU A ČLENSKÉ ŠTÁTY

               ZA KIRGIZSKÚ REPUBLIKU


Dôležité právne oznámenie

|

52009PC0254

Návrh rozhodnutie Rady o Európskom roku dobrovoľníckej práce (2011) {SEC(2009)725}  /* KOM/2009/0254 v konečnom znení - CNS 2009/0072 */

	[pic] | KOMISIA EURÓPSKYCH SPOLOČENSTIEV |Brusel, 3.6.2009KOM(2009) 254 v konečnom znení2009/0072 (CNS)NávrhROZHODNUTIE RADYo Európskom roku dobrovoľníckej práce (2011) {SEC(2009)725}DÔVODOVÁ SPRÁVA1. ÚvodDobrovoľníctvo je základným prejavom občianskej účasti a demokracie, ktorým sa uvádzajú do praxe európske hodnoty ako solidarita a nediskriminácia a ktoré prispieva k harmonickému rozvoju našich spoločností. Hrá dôležitú úlohu v takých rozličných a odlišných odvetviach, akými sú vzdelávanie, mládež, kultúra, šport, životné prostredie, zdravie, sociálna starostlivosť, ochrana spotrebiteľa, humanitárna pomoc, rozvojová politika, výskum, rovnosť príležitostí a vonkajšie vzťahy. Dobrovoľníctvo je zároveň aj významnou vzdelávacou príležitosťou, pretože účasť na dobrovoľníckej práci poskytuje občanom nové zručnosti a prehlbuje ich pocit spolunáležitosti k spoločnosti.Dobrovoľníctvo má preto dvojitý prínos: prispieva k sociálnej súdržnosti spoločnosti výsledkami, ktoré dosahuje, a väzbami solidarity, ktoré vytvára, a pomáha samotným dobrovoľníkom rozvíjať ich zručnosti a napredovať v osobnom rozvoji. Tento dvojitý prínos je skutočným príspevkom k sociálnej agende EÚ, ktorej cieľom je vytvárať viac príležitostí pre občanov EÚ, zlepšovať prístup ku kvalitným službám a prejavovať solidaritu voči tým, na ktorých má zmena negatívny vplyv. V ťažkých hospodárskych časoch je ešte dôležitejšie, aby Európska únia ocenila hodnotu dobrovoľníctva. Okrem toho je dobrovoľníctvo z medzinárodného hľadiska prejavom solidarity s rozvojovým svetom a uznania vzájomnej závislosti všetkých spoločenstiev v čoraz globalizovanejšom svete.Európa má dlhú tradíciu dobrovoľníctva, ktoré je často založené na členstve v organizáciách občianskej spoločnosti. V posledných desaťročiach prešla občianska účasť výraznou zmenou, keďže spoločnosti sa posunuli smerom k väčšiemu individualizmu a kladú väčší dôraz na hodnoty autonómie a sebavyjadrenia. Toto je výzva pre dobrovoľníctvo, pretože toto odvetvie sa teraz musí prispôsobiť novým druhom a formám účasti, ktoré často charakterizuje selektívna krátkodobá angažovanosť. Na vnútroštátnej úrovni členské štáty a ostatné zúčastnené strany potrebujú modernizovať svoje politiky a infraštruktúru s cieľom umožniť väčšiemu počtu ľudí zapojiť sa do dobrovoľníckej činnosti rôznymi spôsobmi a v rôznych fázach ich života. Je potrebné rozvíjať dobrovoľníctvo podporované zamestnávateľmi, nájsť nové spôsoby zapojenia mladých ľudí a hľadať spôsob, ako využiť potenciál starších ľudí.Európsky rok dobrovoľníckej práce sa bude usilovať o presadzovanie intenzívnejšieho a štruktúrovanejšieho dialógu a výmeny osvedčených postupov, pokiaľ ide o tieto otázky, medzi orgánmi a ostatnými zúčastnenými stranami v členských štátoch. Prispeje tak k zlepšeniu podmienok dobrovoľníctva v Európskej únii.2. Európsky rok dobrovoľníckej práce2.1. Výzvy a príležitostiČlenské štáty EÚ majú v súvislosti s dobrovoľníctvom bohatú rozmanitosť tradícií, vnímaní, kultúr a právnych rámcov. Napriek rozdielom vo vnútroštátnych situáciách sa ľudia z celej Európy angažujú v dobrovoľníctve v zásade na základe rovnakých kľúčových hodnôt a dôvodov. Pomoc druhým je pre nich dôležitá a prínos pre spoločnosť je evidentný. Dobrovoľnícke činnosti zmierňujú rasizmus a predsudky a prispievajú k medzikultúrnemu a medzináboženskému dialógu. Dobrovoľníctvo zahŕňa všetky vekové kategórie a má preto potenciál posilňovať solidaritu medzi generáciami. Prostredníctvom dobrovoľníctva možno posilňovať aktívnu účasť mladých ľudí v spoločnosti. Dobrovoľníctvo má tiež veľký potenciál, pokiaľ ide o podporu aktívneho starnutia a riešenie demografickej zmeny, keďže poskytuje príležitosť využívať skúsenosti starších ľudí v prospech spoločnosti.Podniky považujú podporu dobrovoľníckej činnosti za hodnotu, ktorá je často súčasťou ich stratégií sociálnej zodpovednosti podniku. Prostredníctvom vzdelávacieho rozmeru a zručností, ktorým učí, zlepšuje dobrovoľníctvo zamestnateľnosť ľudí. Môže byť takisto cestou k aktívnej angažovanosti v obdobiach nezamestnanosti tým, že pomáha ľuďom vyhnúť sa marginalizácii, dopĺňa ich profil uchádzačov o zamestnanie a uľahčuje opätovnú integráciu na trh práce. To je osobitne cenné teraz, keď spoločnosti čelia dôsledkom všeobecnej hospodárskej krízy.Ale ako sa spoločnosť mení, menia sa aj požiadavky kladené na ľudí, pokiaľ ide o vzdelanie, kariéru a čas, ktorý môžu venovať svojim rodinám a voľnému času. Tieto zmeny majú vplyv na to, koľko času ľudia môžu venovať dobrovoľníctvu, kedy a ako sa chcú stať dobrovoľníkmi a očakávania, ktoré majú v súvislosti s organizáciami, ktorým dobrovoľne pomáhajú. Príslušné orgány a organizácie občianskej spoločnosti vo všetkých členských štátoch čelia v rôznej miere rovnakým výzvam, t. j. povzbudzovať väčší počet ľudí k dobrovoľníckej činnosti, uľahčovať im prístup k nej a zabezpečiť primerané normy pre vykonávané činnosti. Jednotlivcom a podnikom sa musia poskytnúť primerané stimuly. Mala by sa nastoliť správna rovnováha medzi dosiahnutím vysokého stupňa profesionality a zachovaním slobody a flexibility, ktoré sú tak cenné charakteristiky tohto odvetvia. Vo všetkých členských štátoch takisto existujú skutočné prekážky pri realizovaní možného pozitívneho vplyvu dobrovoľníctva, ako napríklad nedostatok povedomia, informácií a podporných systémov (odborná príprava atď.), odrádzajúce právne ustanovenia, obmedzené medzinárodné výmenné programy a chýbajúci právny štatút.Európske dobrovoľnícke organizácie sú si vedomé skutočnosti, že zručnosti a kvalifikácie dobrovoľníkov nie vždy zodpovedajú potrebám rozvojových krajín. Tam, kde sa však venuje pozornosť zladeniu zručností a skúseností dobrovoľníkov s potrebami rozvoja osobitnej skupiny alebo spoločenstva, sú dobrovoľníci často schopní výrazne prispieť k zlepšeniu kvality života spoločenstva alebo k otvoreniu väčšej škály príležitostí v čoraz globalizovanejšom svete.Dobrovoľníctvo ešte ani zďaleka nenaplnilo svoj potenciál. Hoci sa dobrovoľníckej činnosti venujú len 3 z 10 Európanov, pomoc druhým považuje za dôležitú súčasť svojho života 8 z 10 Európanov. Rozdiel medzi skutočnými a potenciálnymi dobrovoľníkmi je ešte výraznejší medzi mladými ľuďmi: aj keď len 16 % mladých Európanov je zapojených do dobrovoľníckych činností, takmer 3 zo 4 sú za väčšiu dostupnosť programov podporujúcich dobrovoľnícku prácu. Veľké rozdiely medzi krajinami dokazujú potrebu vzájomného učenia sa, ako aj jeho potenciál. Skutočný potenciál možno uvoľniť aj zvýšením mobility dobrovoľníkov v Európskej únii.Potrebujeme preto uľahčiť partnerské učenie a povedomie v celej Európe s cieľom zvýšiť profesionalizáciu tohto odvetvia, aby mohli členské štáty a občianska spoločnosť lepšie reagovať na uvedené výzvy. To pomôže uvoľniť potenciál dobrovoľníctva v Európe a zlepšiť dosahovanie sociálnych cieľov Únie.2.2. Ciele a činnostiV súlade s obnovenou sociálnou agendou EÚ je všeobecným cieľom európskeho roka podnietiť a podporiť, najmä prostredníctvom výmeny skúseností a osvedčených postupov, úsilie členských štátov, miestnych a regionálnych orgánov a občianskej spoločnosti pri vytváraní podmienok priaznivých pre dobrovoľníctvo v Európskej únii. Sú navrhnuté štyri ciele:1.  pracovať na vytváraní prostredia priaznivého pre dobrovoľníctvo v EÚ – zakotviť dobrovoľníctvo ako súčasť presadzovania občianskej účasti a medziľudských činností v kontexte EÚ;2.  mobilizovať dobrovoľnícke organizácie a zlepšiť kvalitu dobrovoľníctva – uľahčiť dobrovoľnícku činnosť a podporovať vytváranie sietí, mobilitu, spoluprácu a synergie medzi dobrovoľníckymi organizáciami a ostatnými odvetviami v kontexte EÚ;3.  odmeňovať a uznávať dobrovoľnícke činnosti – podporovať primerané stimuly pre jednotlivcov, podniky a organizácie v oblasti rozvoja dobrovoľníctva a dosiahnuť systematickejšie uznávanie dobrovoľníctva zo strany tvorcov politík, organizácií občianskej spoločnosti a zamestnávateľov a uznávanie zručností a spôsobilostí získaných prostredníctvom dobrovoľníctva;4.  zvyšovať povedomie o hodnote a význame dobrovoľníctva – zvyšovať všeobecné povedomie o význame dobrovoľníctva ako prejavu občianskej účasti a príkladu medziľudskej činnosti, ktorá prispieva k riešeniu otázok, ktoré sú spoločným záujmom všetkých členských štátov, ako napríklad harmonický spoločenský vývoj a hospodárska súdržnosť.V súlade s týmito cieľmi sa činnosti roka budú zameriavať na európskej úrovni na výmenu osvedčených postupov a na opatrenia v súvislosti s komunikáciou a zvyšovaním povedomia, ako napríklad významné podujatia s účasťou všetkých zúčastnených strán. Podobné činnosti budú prebiehať v členských štátoch prostredníctvom národných koordinačných štruktúr. Dôležitým aspektom bude mobilizácia dobrovoľníckych organizácií a ostatných zúčastnených strán s cieľom uviesť a rozvíjať programy počas roka.Dobrovoľníctvo je hlavná súčasť niekoľkých programov Spoločenstva, ktoré podporujú najmä mobilitu dobrovoľníkov, napríklad program Mládež v akcii – najmä prostredníctvom Európskej dobrovoľníckej služby – program celoživotného vzdelávania a program Európa pre občanov. Organizácie, ktoré sa angažujú v tejto oblasti, takisto dostávajú od EÚ podporu v oblasti humanitárnej pomoci, rozvojovej politiky, ľudských práv, zdravia, životného prostredia a ochrany spotrebiteľa. Tento návrh je preto založený na mobilizácii úsilia vyvinutého v rámci ostatných programov EÚ, ktoré budú dôležitými prostriedkami na implementáciu európskeho roka. Programy komunikácie a zvyšovania povedomia počas roka doplní veľké množstvo konkrétnych projektov spojených s dobrovoľníctvom vo viacerých odvetviach. Všetky tieto projekty (a programy, ktoré ich podporujú) budú čerpať z ďalšej propagácie, ktorú im značka „Európsky rok dobrovoľníckej práce“ prinesie, a z verejnej kampane na zvyšovanie povedomia.3. KonzultácieKomisia uvažovala istý čas o väčšej úlohe, ktorú by Európa mohla zohrať v oblasti dobrovoľníctva. V roku 1996 bola založená Európska dobrovoľnícka služba. Od roku 2002 je dobrovoľníctvo kľúčovým aspektom politiky mládeže a jedným z dohodnutých spoločných cieľov v rámci otvorenej metódy koordinácie v oblasti politík mládeže. Komisia v apríli 2006 takisto uskutočnila konzultácie s Európskym hospodárskym a sociálnym výborom, pokiaľ ide o budúce smerovanie dobrovoľníctva. Vo svojom stanovisku z decembra 2006[1] výbor odporučil činnosti na európskej úrovni zamerané na zvyšovanie povedomia o význame dobrovoľníctva. Túto myšlienku podporili kľúčové zúčastnené strany a Európsky parlament, ktorý na tento účel prijal v júli 2008 uznesenie[2], v ktorom žiadal vyhlásiť rok 2011 za Európsky rok dobrovoľníckej práce.Komisia viedla s hlavnými zúčastnenými stranami pravidelné, verejné a transparentné diskusie o tejto iniciatíve. Otázky spojené s dobrovoľníctvom boli navyše predmetom niektorých nedávnych konzultácií:-  konzultácie týkajúce sa súčasných programov Komisie o aktívnom občianstve, mládeži, kultúre a celoživotnom vzdelávaní (vzdelávanie a odborná príprava),-  konzultačný proces, ktorý bol súčasťou príprav na nový európsky rámec spolupráce v oblasti politiky mládeže na jeseň 2008.Výsledky konzultácií ukazujú, že návrh týkajúci sa Európskeho roka dobrovoľníckej práce by uvítali všetky zúčastnené strany. Zúčastnené strany zdôraznili potenciál vyhlásenia európskeho roka z hľadiska komunikácie a mobilizácie a predložili užitočné návrhy, pokiaľ ide o cieľ a návrh iniciatívy. Výsledky konzultácií so zúčastnenými stranami sa použili na vymedzenie cieľov a bodov činností európskeho roka. Obdobie, ktoré bude predchádzať európskemu roku, prinesie ďalšie príležitosti pre širokú škálu zúčastnených strán s cieľom prispieť k jeho návrhu a príprave.4. Vhodnosť navrhovaného nástroja, subsidiarita a pridaná hodnota zapojenia EÚEurópska únia má obmedzenú právomoc v oblasti dobrovoľníctva a jej činnosť by nemala prekračovať rámec podpory úsilia členských štátov. Európsky rok dobrovoľníckej práce so zreteľom na zásadu subsidiarity je primeraný prostriedok na riešenie skôr uvedených výziev.Výmena informácií a zvyšovanie povedomia, pokiaľ ide o potenciál lepšieho využitia dobrovoľníctva ako formy občianskej účasti, pomôže EÚ dosiahnuť jej ciele, ku ktorým patrí napríklad zvyšovanie životnej úrovne a kvality života, prispievanie k vysokej úrovni zamestnanosti, zlepšovanie sociálnej súdržnosti a boj proti sociálnemu vylúčeniu.V záujme dosiahnutia týchto cieľov a skôr uvedených cieľov Spoločenstva je potrebné prijať jednotné opatrenia vzťahujúce sa na všetky vekové kategórie a odrážajúce viacrozmerný charakter dobrovoľníctva, ktorý presahuje aspekty vzdelávania alebo sociálneho začlenenia. V zmluve sa však výslovne neuvádzajú právomoci na podporu tejto činnosti. Komisia preto navrhuje založiť Európsky rok dobrovoľníckej práce na článku 308 zmluvy, podľa ktorého môže Rada prijať príslušné opatrenia, konajúc jednohlasne, pokiaľ ide o návrh Komisie a po konzultáciách s Európskym parlamentom.Európsky rok sa bude implementovať v úzkej spolupráci s členskými štátmi, Európskym parlamentom, Európskym hospodárskym a sociálnym výborom, Výborom regiónov a organizáciami občianskej spoločnosti na rôznych úrovniach.Ciele tohto návrhu nemožno uspokojivo dosiahnuť len činnosťou členských štátov, pretože činnosť len na vnútroštátnej úrovni by nemohla využívať európsky rozmer výmeny skúseností a osvedčených postupov medzi členskými štátmi. Koordinácia na úrovni EÚ pridáva európsky rozmer a pomáha zvyšovať vplyv európskeho roka z hľadiska zvyšovania povedomia, propagácie a nadnárodnej výmeny myšlienok a osvedčených postupov.Európsky rok dobrovoľníckej práce môže vytvoriť priestor pre politické diskusie, podnietiť partnerské učenie medzi organizáciami v oblasti rozvoja dobrovoľníctva a zintenzívniť výmenu osvedčených postupov medzi členskými štátmi s cieľom vytvoriť podmienky priaznivé pre dobrovoľníctvo, kde ochota ľudí zapájať sa do dobrovoľníckych činností ide ruka v ruke s lepšími a prístupnejšími príležitosťami.Európsky rok zvýši povedomie o hodnote dobrovoľníctva s cieľom podporiť sociálnu súdržnosť a zlepšiť zamestnateľnosť ľudí. V tomto zmysle rieši problémy, ktorým čelia všetky členské štáty. Zvýši pocit spolunáležitosti občanov k spoločnosti a ich záväzok k spoločnosti na všetkých úrovniach – miestnej, regionálnej, celoštátnej a európskej. Prostredníctvom nadnárodnej výmeny nápadov a spolupráce európsky rok zdôrazní väzbu medzi dobrovoľníckou účasťou na miestnej úrovni a jej významom v širšom európskom kontexte.Účasťou na európskom roku dosiahnu dobrovoľníci, dobrovoľnícke organizácie a ostatné zúčastnené strany na miestnej, regionálnej, celoštátnej a európskej úrovni väčší vplyv a získajú širšie uznanie za svoje úsilie. V rámci roka sa vytvorí veľké množstvo činností, ktoré pomôžu zvýšiť vplyv existujúcich politík na dobrovoľníctvo.5. Rozpočet a implementáciaKomisia implementuje rozhodnutie na úrovni Spoločenstva. Členské štáty budú v plnej miere zapojené do implementácie európskeho roka prostredníctvom svojich národných koordinačných orgánov spolufinancovaných Spoločenstvom. Komisia takisto zvolá zasadnutia národných koordinátorov na účely koordinácie implementácie. Vzhľadom na nízky rozpočet sa v rámci návrhu nepredpokladá zapojenie formálneho výboru do implementácie.Na úrovni Spoločenstva sa budú na činnostiach európskeho roka podieľať Európsky parlament, Európsky hospodársky a sociálny výbor a Výbor regiónov.Pre európsky rok 2011 je vyčlenený rozpočet vo výške 6 000 000 EUR. Okrem toho Komisia navrhla na realizáciu prípravných činností vyčleniť 2 000 000 EUR v rámci predbežného návrhu rozpočtu na rok 2010.2009/0072 (CNS)NávrhROZHODNUTIE RADYo Európskom roku dobrovoľníckej práce (2011)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 308,so zreteľom na návrh Komisie[3],so zreteľom na stanovisko Európskeho parlamentu[4],keďže:(1) Cieľom Spoločenstva a členských štátov je podporovať rozvoj ľudských zdrojov v záujme vysokej úrovne zamestnanosti a boja proti sociálnemu vylúčeniu.(2) Podľa článku 3 ods. 1 písm. q) zmluvy Spoločenstvo prispieva ku kvalitnému vzdelávaniu a odbornej príprave.(3) Dobrovoľníctvo predstavuje neformálnu vzdelávaciu skúsenosť, ktorá umožňuje rozvoj profesionálnych zručností a spôsobilostí, ako aj hlavnú formu aktívnej občianskej účasti. Činnosti vykonávané dobrovoľníkmi všetkých vekových kategórií sú kľúčové pre rozvoj demokracie, jednej zo základných zásad Európskej únie, a prispievajú k rozvoju ľudských zdrojov a k sociálnej súdržnosti.(4) V rýchlo sa meniacich spoločnostiach je potrebné zabezpečiť účinnosť infraštruktúry na podporu dobrovoľníctva s cieľom umožniť väčšiemu počtu ľudí zapojiť sa do dobrovoľníckych činností. Preto je dôležité podporovať partnerské učenie a výmenu osvedčených postupov na úrovni Spoločenstva.(5) Na medzivládnej konferencii v roku 1997 bolo prijaté Vyhlásenie 38 o dobrovoľníctve[5], ktoré bolo pripojené k záverečnému aktu Amsterdamskej zmluvy a bol uznaný významný prínos činností dobrovoľníckej služby k rozvoju sociálnej solidarity.(6) Vo svojom oznámení z júna 1997 o podpore úlohy dobrovoľníckych organizácií a nadácií v Európe[6] Komisia zdôraznila tri aspekty dobrovoľníckych organizácií a nadácií: hospodársky aspekt tvorby pracovných miest, sociálny aspekt pomoci pri vymedzení sociálnych politík, ktorými sa prispieva k sociálnemu pokroku a politický aspekt posilňovania demokracie, občianstva a občianskej účasti.(7) V nadväznosti na bielu knihu o mládeži[7] z roku 2001 členské štáty v roku 2002 uznali dobrovoľnícku prácu za kľúčový aspekt politiky mládeže a členské štáty sa dohodli na spoločných cieľoch týkajúcich sa dobrovoľníckych činností mladých ľudí v rámci otvorenej metódy koordinácie pre mládež[8].(8) V decembri 2006 Európsky hospodársky a sociálny výbor požiadal Európsku komisiu, aby „pri najbližšej príležitosti vyhlásila Rok dobrovoľníkov a uverejnila bielu knihu o dobrovoľníckej činnosti a aktívnom občianstve v Európe“ [9] .(9) V marci 2008 Európsky parlament prijal správu o „Úlohe dobrovoľníctva pri prispievaní k hospodárskej a sociálnej súdržnosti“, ktorou sa povzbudili členské štáty a regionálne a miestne orgány k tomu, aby uznali hodnotu dobrovoľníctva pri presadzovaní sociálnej a hospodárskej súdržnosti[10].(10) V júli 2008 Európsky parlament prijal písomné vyhlásenie, v ktorom žiadal vyhlásiť rok 2011 za Európsky rok dobrovoľníckej práce[11].(11) Rada 20. novembra 2008 prijala odporúčanie o mobilite mladých dobrovoľníkov v Európe, ktorého cieľom je zvýšiť cezhraničnú dobrovoľnícku prácu medzi mladými ľuďmi v rámci EÚ[12].(12) Dobrovoľníctvo je zahrnuté v niekoľkých programoch Spoločenstva, ktoré sa zameriavajú na mobilitu v dobrovoľníckej práci, napríklad Európska dobrovoľnícka služba v rámci programu Mládež v akcii, program celoživotného vzdelávania a program Európa pre občanov.(13) V celej Európe existuje široká škála dobrovoľníckych činností, ktoré by sa mali zachovať a ďalej rozvíjať.(14) Dobrovoľníctvo má potenciál prispievať k harmonickému rozvoju európskych spoločností. Dobrovoľnícke činnosti predstavujú bohatú neformálnu vzdelávaciu skúsenosť, ktorá rozvíja profesionálne zručnosti a spôsobilosti, prispieva k zamestnanosti a zmyslu pre solidaritu, rozvíja sociálne zručnosti, uľahčuje integráciu do spoločnosti a podporuje občiansku účasť.(15) Napriek tomu sa potenciál dobrovoľníctva ešte stále nerealizuje v plnej miere. Európsky rok dobrovoľníckej práce poskytne príležitosť poukázať v európskom kontexte na skutočnosť, že dobrovoľníctvo zvyšuje občiansku účasť. Môže pomôcť posilňovať pocit spolunáležitosti občanov k spoločnosti a ich spolupatričnosť, pokiaľ ide o spoločnosť, na všetkých úrovniach – miestnej, regionálnej, celoštátnej a európskej.(16) Rok 2011 bude 10. výročím Medzinárodného roka dobrovoľníkov Organizácie Spojených národov 2001.(17) Týmto rozhodnutím sa ustanovuje finančné krytie, ktoré má byť základným referenčným bodom pre rozpočtový orgán v zmysle bodu 37 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[13].(18) Ciele navrhovaného európskeho roka nie je možné v plnej miere dosiahnuť na úrovni členských štátov v dôsledku potreby nadnárodnej výmeny informácií a šírenia osvedčených postupov v celom Spoločenstve, a preto ich možno z hľadiska rozsahu navrhovaného opatrenia lepšie dosiahnuť na úrovni Spoločenstva. V súlade so zásadou proporcionality podľa článku 5 Zmluvy o ES neprekračuje toto rozhodnutie rámec nevyhnutný na dosiahnutie uvedených cieľov,PRIJALA TOTO ROZHODNUTIE:Článok 1PredmetRok 2011 sa vyhlasuje za „Európsky rok dobrovoľníckej práce“ (ďalej len „európsky rok“).Článok 2CieleVšeobecným cieľom európskeho roka je podnietiť a podporiť, najmä prostredníctvom výmeny skúseností a osvedčených postupov, úsilie členských štátov, miestnych a regionálnych orgánov a občianskej spoločnosti pri vytváraní podmienok priaznivých pre dobrovoľníctvo v Európskej únii.Ciele európskeho roka sú:1. pracovať na vytváraní prostredia priaznivého pre dobrovoľnícku prácu v EÚ – zakotviť dobrovoľníctvo ako súčasť presadzovania občianskej účasti a medziľudských činností v kontexte EÚ;2. mobilizovať dobrovoľnícke organizácie a zlepšiť kvalitu dobrovoľníctva – uľahčiť dobrovoľnícku činnosť a podporovať vytváranie sietí, mobilitu, spoluprácu a synergie medzi dobrovoľníckymi organizáciami a ostatnými odvetviami v kontexte EÚ;3. odmeňovať a uznávať dobrovoľnícke činnosti – podporovať primerané stimuly pre jednotlivcov, podniky a organizácie v oblasti rozvoja dobrovoľníctva a dosiahnuť systematickejšie uznávanie dobrovoľníctva na úrovni EÚ a v členských štátoch zo strany tvorcov politík, organizácií občianskej spoločnosti a zamestnávateľov a uznávanie zručností a spôsobilostí získaných prostredníctvom dobrovoľníckej práce;4. zvyšovať povedomie o hodnote a význame dobrovoľníctva – zvyšovať všeobecné povedomie o význame dobrovoľníctva ako prejavu občianskej účasti, ktorá prispieva k riešeniu otázok, ktoré sú spoločným záujmom všetkých členských štátov, ako napríklad harmonický spoločenský vývoj a hospodárska súdržnosť.Článok 3Príslušné iniciatívy1. Medzi opatrenia, ktoré sa majú prijať na dosiahnutie cieľov stanovených v článku 2, patria tieto iniciatívy organizované na úrovni Spoločenstva a na celoštátnej, regionálnej alebo miestnej úrovni súvisiace s cieľmi európskeho roka:-  výmena skúseností a osvedčených postupov;-  šírenie výsledkov súvisiacich štúdií a výskumu;-  konferencie, podujatia a iniciatívy na podporu diskusií a zvyšovania povedomia o význame a hodnote dobrovoľníctva a na vyzdvihovanie úsilia dobrovoľníkov;-  informačné a propagačné kampane zamerané na šírenie kľúčových posolstiev.2. Podrobné informácie o iniciatívach uvedených v odseku 1 sú uvedené v prílohe.Článok 4Spolupráca s členskými štátmiKaždý členský štát vymenuje orgán zodpovedný za organizáciu jeho účasti na európskom roku (ďalej len „národný koordinačný orgán“). O tomto vymenovaní informuje Komisiu do jedného mesiaca od prijatia tohto rozhodnutia.Každý členský štát zabezpečí, aby uvedený orgán náležite zahŕňal široké spektrum zúčastnených strán na celoštátnej, regionálnej a miestnej úrovni.Národný koordinačný orgán je zodpovedný za návrh vnútroštátneho programu (vnútroštátnych akcií) a priorít európskeho roka v súlade s cieľmi uvedenými v článku 2 a podľa špecifikácií prílohy.Článok 5Koordinácia na úrovni Spoločenstva a implementáciaKomisia zvoláva zasadnutia národných koordinátorov s cieľom koordinovať implementáciu európskeho roka a vymieňať si informácie o jeho realizácii na vnútroštátnej úrovni.Komisia takisto zvoláva zasadnutia zástupcov európskych organizácií alebo subjektov, ktoré sa angažujú v oblasti dobrovoľníctva, a zúčastnených strán s cieľom pomôcť Komisii pri implementácii európskeho roka na úrovni Spoločenstva.Komisia implementuje toto rozhodnutie na úrovni Spoločenstva.Na činnostiach európskeho roka sa budú podieľať členské štáty, Európsky parlament, Európsky hospodársky a sociálny výbor a Výbor regiónov.Článok 6Finančné ustanovenia1. Opatrenia s dosahom na úrovni Spoločenstva a uvedené v časti A prílohy sa implementujú prostredníctvom verejnej zákazky alebo udeľovania grantov financovaných zo všeobecného rozpočtu EÚ.2. Na implementáciu opatrení s dosahom na úrovni Spoločenstva a uvedených v časti B prílohy možno udeliť subvencie zo všeobecného rozpočtu Európskych spoločenstiev.3. Komisia môže udeliť grant každému národnému koordinátorovi podľa článku 4 v súlade s postupom uvedeným v časti C prílohy..Článok 7Rozpočet1. Rozpočet na implementáciu tohto rozhodnutia na obdobie od 1. januára 2011 do 31. decembra 2011 predstavuje 6 000 000 EUR.2. Ročné rozpočtové prostriedky schvaľuje rozpočtový orgán v medziach finančného rámca.Článok 8Medzinárodná spoluprácaNa účely európskeho roka môže Komisia spolupracovať s príslušnými medzinárodnými organizáciami, najmä s Organizáciou Spojených národov a Radou Európy so zreteľom na zabezpečenie propagácie účasti EÚ.Článok 9Súlad a komplementárnosťKomisia spolu s členskými štátmi zabezpečí, aby boli opatrenia uvedené v tomto rozhodnutí v súlade s ostatnými európskymi, celoštátnymi a regionálnymi programami a iniciatívami, ktoré pomáhajú dosahovať ciele európskeho roka.Článok 10Ochrana finančných záujmov Spoločenstva1. Komisia dbá na to, aby pri implementácii akcií financovaných podľa tohto rozhodnutia boli finančné záujmy Spoločenstva chránené prostredníctvom uplatňovania preventívnych opatrení proti podvodom, korupcii a akýmkoľvek iným protiprávnym činnostiam pomocou účinných kontrol a vymáhaním nenáležite vyplatených súm a v prípade zistenia nezrovnalostí prostredníctvom účinných, primeraných a odrádzajúcich sankcií v súlade s ustanoveniami nariadenia Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev[14], nariadenia Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou na účel ochrany finančných záujmov Európskych spoločenstiev pred spreneverou a inými podvodmi[15] a v súlade s nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF)[16].2. Pre akcie Spoločenstva financované v rámci tohto rozhodnutia sa pod pojmom nezrovnalosť v zmysle článku 1 ods. 2 nariadenia (ES, Euratom) č. 2988/95 rozumie akékoľvek porušenie ustanovenia práva Spoločenstva alebo akékoľvek porušenie zmluvného záväzku vyplývajúce z konania alebo opomenutia zo strany hospodárskeho subjektu, ktoré ako neopodstatnená výdavková položka má alebo by mohlo mať negatívny vplyv na všeobecný rozpočet Spoločenstiev alebo na nimi riadené rozpočty.3. Komisia znižuje, pozastavuje alebo vymáha sumu finančnej pomoci poskytnutú na akciu, ak zistí nezrovnalosti, najmä nesúlad s ustanoveniami tohto rozhodnutia, samostatného rozhodnutia alebo zmluvy, ktorou sa poskytuje príslušná finančná podpora, alebo ak sa preukáže, že akcia bola významne zmenená bez súhlasu Komisie a táto zmena nie je v súlade s charakterom alebo podmienkami implementácie danej akcie.4. Ak sa nedodržia lehoty alebo ak je vzhľadom na dosiahnutý pokrok pri implementácii akcie iba časť pridelených finančných prostriedkov oprávnená, Komisia požaduje od príjemcu vysvetlenie v stanovenej lehote. V prípade, ak príjemca neposkytne uspokojivú odpoveď, Komisia môže zastaviť poskytovanie zvyšnej finančnej pomoci a požadovať vrátenie vyplatenej sumy.5. Každá neoprávnená platba sa musí vrátiť Komisii. K sumám, ktoré nebudú vrátené v lehote splatnosti, sa pripočíta úrok z omeškania podľa podmienok stanovených nariadením o rozpočtových pravidlách.Článok 11Monitorovanie a hodnotenieDo 31. decembra 2012 Komisia predloží Európskemu parlamentu, Rade, Európskemu hospodárskemu a sociálnemu výboru a Výboru regiónov správu o implementácii, výsledkoch a celkovom hodnotení iniciatív stanovených v tomto rozhodnutí.Článok 12Nadobudnutie účinnostiToto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie .Toto rozhodnutie je určené členským štátom.V Bruseli [...]Za Radupredseda[…]PRÍLOHAOPATRENIA UVEDENÉ V ČLÁNKU 3V zásade bude implementácia Európskeho roka dobrovoľníckej práce založená na angažovanosti, širokej mobilizácii a aktívnej účasti občianskej spoločnosti a ostatných zúčastnených strán. Okrem toho sa implementácia bude vykonávať prostredníctvom týchto opatrení:A. PRIAME INICIATÍVY SPOLOČENSTVAFinancovanie bude mať vo všeobecnosti formu priamej kúpy tovaru a služieb podľa existujúcich rámcových zmlúv.1. Informačné a propagačné kampane vrátane:-  významných podujatí a fór zameraných na výmenu skúseností a osvedčených postupov;-  súťaží návrhov s oceneniami alebo bez nich;-  spolupráce so súkromným sektorom, prevádzkovateľmi vysielania a inými médiami ako partnermi na šírenie informácií o Európskom roku dobrovoľníckej práce;-  výroby materiálov a nástrojov pre médiá určených na vyvolanie záujmu verejnosti, ktoré budú k dispozícii v celom Spoločenstve;-  opatrení na uverejňovanie výsledkov a na zviditeľňovanie programov, činností a iniciatív Spoločenstva, ktoré prispievajú k plneniu cieľov Európskeho roka dobrovoľníckej práce;-  zriadenia informačnej internetovej stránky na portáli Europa spolu s portálom pre podporovateľov projektov týkajúcich sa dobrovoľníctva, aby bolo možné sprevádzať ich rôznymi programami a iniciatívami Spoločenstva.2. Ostatné iniciatívy:- prieskumy a štúdie na úrovni Spoločenstva s cieľom posúdiť prípravu, účinnosť, vplyv a dlhodobé monitorovanie Európskeho roka dobrovoľníckej práce a podať o nich správu.B. INICIATÍVY SPOLUFINANCOVANÉ SPOLOČENSTVOMVýznamné podujatia na európskej úrovni zamerané na zvyšovanie povedomia o cieľoch Európskeho roka dobrovoľníckej práce, podľa možnosti organizované v spolupráci s úradujúcimi predsedníctvami počas roka 2011, môžu dostať grant Spoločenstva do výšky 80 % celkových nákladov.C. VNÚTROŠTÁTNE INICIATÍVY SPOLUFINANCOVANÉ SPOLOČENSTVOMKaždý národný koordinátor predloží len jednu žiadosť o finančné prostriedky Spoločenstva. V uvedenej žiadosti o grant sa opíše pracovný program alebo akcia koordinátora na podporu európskeho roka, ktorá má byť financovaná. K žiadosti o grant sa priloží podrobný rozpočet stanovujúci celkové náklady na navrhované iniciatívy/pracovný program, sumu a zdroje spolufinancovania. Z grantu Spoločenstva možno pokryť až 80 % celkových nákladov.Komisia určí orientačné sumy dostupné z grantov pre každého národného koordinátora a konečnú lehotu na predloženie žiadostí. V kritériách by sa mala zohľadniť veľkosť populácie, životné náklady a pevná suma pre jednotlivé členské štáty zaručujúca minimálnu úroveň činností.Konečné udelené sumy sa určia na základe individuálnych žiadostí o grant, ktoré predložil národný koordinačný orgán. Maximálna miera spolufinancovania zo strany Spoločenstva je stanovená vo výške 80 % celkových oprávnených nákladov.Pracovné programy/akcie zahŕňajú:a) stretnutia a podujatia, ktoré súvisia s cieľmi európskeho roka vrátane vnútroštátnych podujatí s cieľom uviesť a propagovať európsky rok, fungovať ako katalyzátor a poskytnúť otvorený priestor pre diskusiu o konkrétnych iniciatívach;b) spoločné vzdelávacie semináre na celoštátnej, regionálnej a miestnej úrovni;c) informačné, vzdelávacie a propagačné kampane na celoštátnej, regionálnej a miestnej úrovni vrátane organizácie udeľovania ocenení a súťaží;d) spolupráca s médiami.D. IINICIATÍVY, KTORÝM NEBUDE UDELENÁ ŽIADNA FINANČNÁ PODPORA SPOLOČENSTVASpoločenstvo poskytne nefinančnú podporu vrátane písomného povolenia používať logo po jeho vytvorení, ako aj iné materiály súvisiace s Európskym rokom dobrovoľníckej práce iniciatívam, ktoré uskutočnia verejné alebo súkromné organizácie, ak tieto organizácie môžu Komisiu ubezpečiť, že dané iniciatívy sa konajú, alebo sa budú konať počas roka 2011 a že pravdepodobne významne prispejú k dosiahnutiu cieľov Európskeho roka dobrovoľníckej práce.LEGISLATÍVNY FINANČNÝ VÝKAZ1. NÁZOV NÁVRHU:Európsky rok dobrovoľníckej práce2. RÁMEC ABM/ABBOblasť politiky: Vzdelávanie a kultúraČinnosť: Európsky rok dobrovoľníckej práce3. ROZPOČTOVÉ POLOŽKY3.1. Rozpočtové položky (prevádzkové položky a súvisiace položky technickej a administratívnej pomoci (predtým položky B.A)) vrátane ich názvov:15 06 113.2. Trvanie akcie a finančného vplyvu:1. 1. 2011 – 31. 12. 20113.3. Rozpočtové charakteristiky:Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom výhľade |15 06 11 | Nepovinné | Dif.[17] | ÁNO | NIE | NIE | [3B] |4. ZHRNUTIE ZDROJOV4.1. Finančné zdroje4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)v mil. EUR (zaokrúhlené na 3 desatinné miesta)Druh výdavkov | Oddiel č. | Rok 2011 | 2012 | n+2 | n+3 | n+4 | n+5 a nasl. | Spolu |Prevádzkové výdavky[18] |Viazané rozpočtové prostriedky (VRP) | 8.1. | a | 6,000 | 6,000 |Platobné rozpočtové prostriedky (PRP) | b | 4,000 | 2,000 | 6,000 |Administratívne výdavky zahrnuté v referenčnej sume[19] |Technická a administratívna pomoc (NRP) | 8.2.4. | c |CELKOVÁ REFERENČNÁ SUMA |Viazané rozpočtové prostriedky | a+c | 6,000 | 6,000 |Platobné rozpočtové prostriedky | b+c | 4,000 | 2,000 | 6,000 |Administratívne výdavky nezahrnuté v referenčnej sume[20] |Ľudské zdroje a súvisiace výdavky (NRP) | 8.2.5. | d | 0,674 | 0,186 | 0,860 |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6. | e | 0,106 | 0,019 | 0,125 |Celkové orientačné finančné náklady na akciu[21] |VRP vrátane nákladov na ľudské zdroje spolu | a+c+d+e | 6,780 | 0,205 | 6,985 |PRP vrátane nákladov na ľudské zdroje spolu | b+c+d+e | 4,780 | 2,205 | 6,985 |Údaje o spolufinancovaníAk návrh predpokladá spolufinancovanie zo strany členských štátov alebo iných subjektov (uveďte ktorých), odhadovanú výšku spolufinancovania je potrebné uviesť v nasledujúcej tabuľke (ak sa predpokladá spolufinancovanie zo strany viacerých subjektov, pridajte ďalšie riadky):v mil. EUR (zaokrúhlené na 3 desatinné miesta)Subjekt podieľajúci sa na spolufinancovaní | Rok 2011 | Rok: 2012 | n+2 | n+3 | n+4 | n+5 a nasl. | Spolu |Členské štáty | f | 0,675 | 0,000 | 0,675 |VRP vrátane spolufinancovania spolu | a+c+d+e+f | 7,455 | 0,205 | 7,660 |4.1.2. Zlučiteľnosť s finančným plánovanímX Návrh je zlučiteľný s platným finančným plánovaním.( Návrh si vyžaduje zmenu v plánovaní príslušnej výdavkovej kapitoly vo finančnom výhľade.( Tento návrh si môže vyžadovať uplatnenie ustanovení medziinštitucionálnej dohody[22] (t. j. nástroj flexibility alebo revíziu finančného výhľadu).4.1.3. Finančný vplyv na príjmyX Návrh nemá finančný vplyv na príjmy.( Návrh má finančný vplyv na príjmy, a to s týmto účinkom:4.2. Ľudské zdroje – pracovníci zamestnaní na plný pracovný čas (vrátane úradníkov, dočasných zamestnancov a externých pracovníkov) – pozri podrobné informácie v bode 8.2.1Ročné požiadavky | 2011 | 2012 | n+3 | n+4 | n+5 a nasl. |Počet ľudských zdrojov spolu | 6 | 2 |5. CHARAKTERISTIKY A CIELE5.1. Potreby, ktoré sa majú uspokojiť v krátkodobom alebo dlhodobom horizonteDobrovoľníctvo môže prispieť k harmonickému rozvoju európskych spoločností, pretože je často vyjadrením občianskej účasti.Európa má dlhú tradíciu dobrovoľníctva, ktoré je často založené na členstve v organizáciách občianskej spoločnosti. Počas posledných desaťročí prešla občianska účasť významnými zmenami, keďže spoločnosti sa vyvíjali smerom k väčšiemu individualizmu. Táto skutočnosť je výzvou pre dobrovoľníctvo, keďže toto odvetvie sa teraz musí prispôsobiť novým druhom a formám účasti.5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergiaCiele európskeho roku nie je možné uspokojivo dosiahnuť len činnosťou členských štátov, pretože činnosť len na vnútroštátnej úrovni by nemohla využívať európsky rozmer výmeny skúseností a osvedčených postupov medzi členskými štátmi zameraných na propagáciu dobrovoľníctva.Európsky rok predstavuje príležitosť na mobilizáciu príslušných programov a akcií Spoločenstva, akými sú napríklad Európa pre občanov, Mládež pre Európu, celoživotné vzdelávanie a iné v roku 2011 s cieľom zvýšiť celkové zviditeľnenie a vplyv týchto akcií v rámci tohto roku. Umožní to presadzovanie jednotného obrazu rozmanitosti projektov Spoločenstva v oblasti dobrovoľníctva v rámci Spoločenstva i mimo neho pri maximalizovaní rozvoja synergií medzi programami.5.3. Ciele, očakávané výsledky a súvisiace ukazovatele návrhu v kontexte rámca ABMCiele | Očakávané výsledky | Orientačné ukazovatele |Práca na vytváraní prostredia priaznivého pre dobrovoľníctvo v EÚ; | Európsky rok dobrovoľníckej práce by mal poskytnúť impulz pre ďalší rozvoj politiky; V členských štátoch sa začne diskusia o otázkach dobrovoľníctva; Medzi členskými štátmi EÚ a partnermi Európy z rozvojového sveta sa začne diskusia o otázkach dobrovoľníctva. | Rozsah nových poznatkov a myšlienok, ktoré sa rozvinuli s podporou európskeho roku; Počet identifikovaných osvedčených postupov; rozsah novej diskusie o dobrovoľníctve v členských štátoch a medzi nimi; Zorganizované diskusné stretnutia a počet identifikovaných osvedčených postupov. |Mobilizácia dobrovoľníckych organizácií a zlepšenie kvality dobrovoľníctva; | Uľahčenie prístupu k dobrovoľníctvu; Podpora vytvárania sietí, spolupráce, výmeny a synergií medzi dobrovoľníckymi organizáciami a ostatnými odvetviami; Nové impulzy pre dobrovoľnícke organizácie. | Počet organizácií, ktoré získali novú inšpiráciu na organizáciu opatrení zameraných na zvyšovanie kvality dobrovoľníckych programov; Stupeň intenzity vytvárania sietí, spolupráce a synergií medzi dobrovoľníckymi organizáciami a ostatnými odvetviami; Počet dobrovoľníckych organizácií, ktoré našli nových partnerov. |Ocenenie a uznanie dobrovoľníckych činností; | Tvorcovia politík, organizácie občianskej spoločnosti, potenciálni zamestnávatelia a široká verejnosť venujú (zvýšené) uznanie dobrovoľníctvu; Vplyv dobrovoľníctva na zručnosti a spôsobilosti dobrovoľníkov je viac oceňovaný. | Počet iniciatív zo strany tvorcov politík, organizácií občianskej spoločnosti a zamestnávateľov naznačujúci zvýšené uznanie dobrovoľníctva; Rozsah využívania nových systémov uznávania zručností a spôsobilostí získaných prostredníctvom dobrovoľníctva. |Zvýšenie povedomia o dôležitosti dobrovoľníctva ako vyjadrenia občianskej účasti. | Zviditeľnenie dobrovoľníctva a jeho hodnoty pre jednotlivca a európsku spoločnosť sa zvyšuje; Zvýšené povedomie hodnoty dobrovoľníctva v rámci Európy a v partnerských krajinách. | Percentuálna úroveň účastníkov európskeho roku, ktorí uvádzajú, že európsky rok zlepšil ich vnímanie dobrovoľníctva; Rozsah a charakter tlačového a mediálneho pokrytia európskeho roku samotného a podporených podujatí a iniciatív (kvalitatívny a kvantitatívny). |-  5.4. Spôsob implementácie (orientačný)Centralizované hospodárenie: granty a verejné obstarávanie organizované Komisiou. Komisia môže udeliť priame granty bez výzvy na predloženie návrhov vnútroštátnym subjektom verejného sektora/subjektom povereným poskytovaním služieb vo verejnom záujme.6. MONITOROVANIE A HODNOTENIE6.1. Systém monitorovaniaNávrh monitorovacieho rámca bude patriť najmä do pôsobnosti Komisie v spolupráci s členskými štátmi. Systém monitorovania musí byť jednotný s údajmi, ktoré sú potrebné na poskytovanie ukazovateľov (oddiel 5.3).V roku 2009 sa začne externá štúdia o dobrovoľníctve v Európe s cieľom zhromaždiť základné údaje, ktoré možno použiť na monitorovanie implementácie európskeho roku a jeho vplyvu.6.2. Hodnotenie6.2.1. Hodnotenie ex-anteHodnotenie ex-ante sa uskutočnilo počas prvého štvrťroku 2009. Dospelo sa v ňom k záveru, že Európsky rok dobrovoľníckej práce 2011 bude zameraný na zvýšenie povedomia o pridanej hodnote dobrovoľníctva na všetkých úrovniach – EÚ, regionálnej a miestnej – a na zlepšenie kvality a politického rámca dobrovoľníctva. Týmto spôsobom sa ním budú riešiť súčasné výzvy, pred ktorými európske spoločnosti stoja.Na základe porovnania rozličných možností implementácie sa v hodnotení ex-ante odporúča možnosť centralizovanej akcie na úrovni Spoločenstva so spojením s členskými štátmi. Podporí sa aj zapojenie občianskej spoločnosti.Touto možnosťou sa môže dosiahnuť značný politický vplyv na vnútroštátnej a európskej úrovni prostredníctvom prínosu k rozvoju prostredia priaznivého pre dobrovoľníctvo v Európskej únii.6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)Predchádzajúce skúsenosti získané z hodnotenia ex-post Európskeho roku vzdelávania prostredníctvom športu[23] ukazujú, že európske roky:-  preukázali, že sú efektívnym nástrojom, ako dostať európske politické záležitosti do centra politickej agendy. Široká účasť v rámci obmedzeného časového rámca pomohla získať politickú podporu a pripraviť podmienky pre širšiu politickú zaangažovanosť ;-  sú navrhnuté tak, aby zahŕňali široké spektrum zainteresovaných strán s cieľom vymieňať si názory na konkrétnu tému, uverejňovať ich a debatovať o nich. Sú preto účinným nástrojom na zvyšovanie povedomia ;-  sú efektívnymi nástrojmi na vytváranie synergií medzi rozličnými oblasťami opatrení na úrovni EÚ, členských štátov a na regionálnej, resp. miestnej úrovni;-  v porovnaní s jednotlivými opatreniami členských štátov majú obyčajne vyššiu pridanú hodnotu. Toto je dôležité aj pri vytváraní politického impulzu a prispieva to k zmene politiky .6.2.3. Podmienky a pravidelnosť budúcich hodnoteníPrijatý prístup spočíva v nepretržitom hodnotení, po ktorom bude nasledovať posúdenie realizácie a vplyvu európskeho roku.Výsledky hodnotenia by mali byť k dispozícii do polovice roka 2012. Takýto postup umožní Komisii podať správu inštitúciám EÚ do konca roku 2012.7. OPATRENIA PROTI PODVODOMKomisia musí zabezpečiť, aby pri realizácii akcií financovaných na základe tohto rozhodnutia boli finančné záujmy Spoločenstva chránené uplatňovaním preventívnych opatrení proti podvodom, korupcii a akýmkoľvek iným nezákonným činnostiam účinnými kontrolami a vymáhaním nenáležite vyplatených súm a v prípade zistenia nezrovnalostí účinnými, proporcionálnymi a odrádzajúcimi pokutami v súlade s nariadeniami Rady (ES, Euratom) č. 2988/95 a (Euratom, ES) č. 2185/96 a s nariadením Európskeho parlamentu a Rady (ES) č. 1073/1999.Pre akcie Spoločenstva financované na základe tohto rozhodnutia sa za nezrovnalosť uvedenú v článku 1 ods. 2 nariadenia (ES, Euratom) č. 2988/95 považuje akékoľvek porušenie ustanovenia práva Spoločenstva alebo nedodržanie zmluvného záväzku vyplývajúce z konania alebo opomenutia zo strany hospodárskeho subjektu, ktoré ako neopodstatnená výdavková položka má alebo by mohlo mať negatívny vplyv na všeobecný rozpočet Spoločenstiev alebo na nimi riadené rozpočty.8. PODROBNÉ ÚDAJE O ZDROJOCH8.1. Ciele návrhu z hľadiska ich finančných nákladovViazané rozpočtové prostriedky v mil. EUR (zaokrúhlené na 3 desatinné miesta)(Uveďte názvy cieľov, akcií a výstupov) | Druh výstupu | Priemerné náklady | Rok 2011 | Rok n+1 | Rok n+2 | SPOLU |Rok 2011 | Rok 2012 | Rok n+2 | Rok n+3 | Rok n+4 | Rok n+5 |Iní zamestnanci[26] financovaní podľa čl. 15 01 04/05 |SPOLU | 6 | 2 |8.2.2. Opis úloh vyplývajúcich z akcieÚradníci triedy A: oživenie európskeho roku na európskej úrovni a vo vzťahu k národným koordinátorom, výbor, vypracovanie pozvánok na výberové konanie, monitorovanie grantov pre členské štáty, informačná kampaň, podujatia, štúdie, komunikácia a následné opatrenia politiky.Úradníci triedy B: finančné monitorovanie ponúk a grantov, všeobecná výpomoc úradníkom triedy A vo všetkých úlohách.Úradníci triedy C: výpomoc vo všetkých uvedených úlohách.8.2.3. Pôvod ľudských zdrojov (štatutárny)V prípade viacerých zdrojov uveďte počet pracovných miest pre každý zdroj.6 Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia)Potreby ľudských a administratívnych zdrojov sa pokryjú z prostriedkov, ktoré môžu byť pridelené riadiacemu generálnemu riaditeľstvu v rámci ročného postupu prideľovania prostriedkov s prihliadnutím na rozpočtové obmedzenia.8.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)v mil. EUR (zaokrúhlené na 3 desatinné miesta)Rozpočtová položka (číslo a názov) | Rok n | Rok n+1 | Rok n+2 | Rok n+3 | Rok n+4 | Rok n+5 a nasl. | SPOLU |Iná technická a administratívna pomoc |- intra muros |- extra muros |Technická a administratívna pomoc spolu |8.2.5. Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | Rok 2011 | Rok 2012 | Rok n+2 | Rok n+3 a nasl. |Úradníci a dočasní zamestnanci (15 01 01) | 0,610 | 0,122 |Zamestnanci financovaní podľa článku 15 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) | 0,064 | 0,064 |Náklady na ľudské zdroje a súvisiace náklady (nezahrnuté v referenčnej sume) spolu | 0,674 | 0,186 |Výpočet – Úradníci a dočasní zamestnanci |V prípade potreby pozri bod 8.2.1. |V 2011: 5 x 122 000 EUR/rok = 610 000 EUR V 2012: 1 x 122 000 EUR/rok = 122 000 EUR |Výpočet – Zamestnanci financovaní podľa článku 15 01 02 |V prípade potreby pozri bod 8.2.1. |V 2011 a 2012: 1 x 64 000 EUR/rok = 64 000 EUR |Potreby ľudských a administratívnych zdrojov sa pokryjú z prostriedkov, ktoré môžu byť pridelené riadiacemu generálnemu riaditeľstvu v rámci ročného postupu prideľovania prostriedkov s prihliadnutím na rozpočtové obmedzenia.8.2.6. Ostatné administratívne výdavky nezahrnuté v referenčnej sumev mil. EUR (zaokrúhlené na 3 desatinné miesta)Rok 2011 | Rok 2012 | Rok n+2 | Rok n+3 a nasl. | SPOLU |15 01 02 11 01 – Služobné cesty | 0,049 | 0,000 | 0,049 |15 01 02 11 02 – Zasadnutia a konferencie | 0,057 | 0,019 | 0,076 |15 01 02 11 03 – Výbory[28] | 0,000 | 0,000 | 0,000 |15 01 02 11 04 – Štúdie a konzultácie | 0,000 | 0,000 | 0,000 |15 01 02 11 05 – Informačné systémy | 0,000 | 0,000 | 0,000 |2 Ostatné výdavky na riadenie (15 01 02 11) spolu | 0,106 | 0,019 | 0,125 |3 Ostatné výdavky administratívnej povahy (spresnite uvedením odkazu na rozpočtovú položku) | 0,000 | 0,000 | 0,000 |Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu | 0,106 | 0,019 | 0,125 |Výpočet – Ostatné administratívne výdavky nezahrnuté v referenčnej sume |Služobné cesty: 2 služobné cesty x 27 členských štátov x 900 EUR = 48 600 EUR (100 % v 2011) Zasadnutia a konferencie (sieť národných koordinátorov): 4 zasadnutia x 27 členských štátov x 700 EUR = 75 600 EUR (75 % v 2011 a 25 % v 2012) |Potreby ľudských a administratívnych zdrojov sa pokryjú z prostriedkov, ktoré môžu byť pridelené riadiacemu generálnemu riaditeľstvu v rámci ročného postupu prideľovania prostriedkov s prihliadnutím na rozpočtové obmedzenia.[1] Stanovisko Európskeho hospodárskeho a sociálneho výboru: „Dobrovoľnícka činnosť: jej úloha v európskej spoločnosti a jej vplyv“, dok. SOC/243 — CESE 1575/2006.[2] Písomné vyhlásenie 0030/2008 z 15. júla 2008.[3] Ú. v. EÚ C, s.[4] Ú. v. EÚ C, s.[5] Vyhlásenie 38 o činnostiach dobrovoľníckej služby, pozri: http://eur-lex.europa.eu/en/treaties/dat/11997D/htm/11997D.html.[6] KOM(1997) 241 v konečnom znení, 6.6.1997.[7] „Nový impulz pre európsku mládež“, KOM(2001) 681 v konečnom znení, 21.11.2001.[8] KOM(2004) 337 v konečnom znení.[9] Stanovisko Európskeho hospodárskeho a sociálneho výboru: „Dobrovoľnícka činnosť: jej úloha v Európskej spoločnosti a jej vplyv“, dok. SOC/243 — CESE 1575/2006.[10] Dok. A6/0070/2008, Správa o úlohe dobrovoľníctva pri prispievaní k hospodárskej a sociálnej súdržnosti <DocRef>(2007/2149(INI)), </DocRef><Commission>Výbor pre regionálny rozvoj, spravodajca: Marian Harkin.[11] Písomné vyhlásenie 0030/2008 z 15. júla 2008.[12] Odporúčanie Rady z 20. novembra 2008 o mobilite mladých dobrovoľníkov v Európskej únii (2008/C 319/03).[13] Ú. v. EÚ C 139, 14.6.2006, s. 1.[14] Ú. v. ES L 312, 23.12.1995, s. 1.[15] Ú. v. ES L 292, 15.11.1996, s. 2.[16] Ú. v. ES L 136, 31.5.1999, s. 1.[17] Diferencované rozpočtové prostriedky.[18] Výdavky, ktoré nepatria do kapitoly 15 01 príslušnej hlavy 15.[19] Výdavky v rámci článku 15 01 04 hlavy 15.[20] Výdavky v rámci kapitoly 15 01 okrem článkov 15 01 04 alebo 15 01 05.[21] Komisia navrhla v rámci predbežného návrhu rozpočtu na rok 2010 prideliť 2 000 000 EUR na prípravné akcie tohto roku. V roku 2010 budú na tieto prípravné akcie pridelené primerané ľudské zdroje.[22] Pozri body 19 a 24 medziinštitucionálnej dohody.[23] „Evaluation externe (ex post) de l'année européenne de l'éducation par le sport AEES 2004“.[24] Náklady, ktoré NIE sú zahrnuté v referenčnej sume.[25] Náklady, ktoré NIE sú zahrnuté v referenčnej sume.[26] Náklady, ktoré sú zahrnuté v referenčnej sume.[27] Uveďte odkaz na konkrétny legislatívny finančný výkaz pre príslušnú výkonnú agentúru, resp. agentúry.[28] Uveďte druh výboru a skupinu, ku ktorej patrí.